**Anexa nr.15 la Hotărârea nr.533/2018**

**Procedura**

**de acordare a scutirii de la plata impozitului/taxei pentru**

 **clădirile deţinute de asociaţiile de dezvoltare intercomunitară.**

**Art. 1** Nu se datorează impozit/taxa pe clădiri în anul fiscal 2019, pentru clădirile deţinute de asociaţiile de dezvoltare intercomunitară.

**Art. 2** Scutirea se acordă începând cu data de 1 ianuarie 2019, pe bază de cerere depusă la Direcţia Impozite şi Taxe, până la data de 31 martie 2019 inclusiv;

**Art. 4** Cererea de acordare a scutirii va cuprinde:

- Datele de identificare ale solicitantului;

- Elementele de identificare ale clădirii sau părţii din clădire pentru care se solicită acordarea scutirii;

- Temeiul de drept în baza căruie se solicită acordarea scutirii;

- Motivele de fapt pe care se întemeiază cererea;

La cerere vor fi anexate următoarele documente:

- actul constitutiv al asociaţiei de dezvoltare intercomunitară;

- actul de proprietate al clădirii pentru care se solicită scutirea de la plată;

Documentele depuse vor fi certificate de conformitate cu originalul potrivit prevederilor art. 64 alin. (5) din Legea nr. 207/2015 privind Codul de procedură fiscală, cu modificările şi completările ulterioare.

**Art.5** Serviciul de specialitate va efectua verificarea documentelor depuse şi va întocmi un referat prin care se va propune acordarea sau respingerea scutirii.

**Art.6** Referatul va fi verificat de şeful serviciului şi înaintat spre aprobare conducerii direcţiei.

**Art.7** Pe baza referatului de acordare a scutirii aprobat, se va proceda la operarea scutirii în evidenţa fiscală.

**Art. 7** Acordarea/ respingerea scutirii va fi comunicată beneficiarului în termen de 15 zile de la aprobarea referatului prevăzut la art.5.

**Art.8** Contribuabilul care beneficiază de scutirea de la plata impozitului/taxei pe clădiri are obligaţia ca ulterior acordării scutirii să aducă la cunoştinţa organului fiscal orice modificari intervenite faţă de situaţia existentă la data acordării scutirii.

**Art.9** În cazul în care după acordarea facilităţii fiscale, se constată că beneficiarul a indus în eroare organele fiscale prin declararea unor date nereale impozitul/taxa pe clădiri va fi recalculată începând cu data 1 ianuarie 2018.

**PREŞEDINTE DE ŞEDINŢĂ,**

**Adrian COSMAN**